ยิ่งใหญ่
โดย...ทีมข่าวการเงินโพสต์ทูเดย์
3 ต.ค. 2559

โดย...ทีมข่าวการเงินโพสต์ทูเดย์
ถือเป็นงานใหญ่ส่งท้ายปีนี้ ที่กระทรวงการคลัง ได้ผนึกกำลังกับหน่วยงานในสังกัด สมาคมธนาคารไทย และโรงพยาบาลจุฬาภรณ์ ร่วมจัดสร้างเหรียญพระพุทธสิรินาคเภษัชยคุรุจุฬาภรณ์ (เหรียญพระพุทธโอสถ) เป็นที่ระลึกสำหรับผู้มีจิตศรัทธาร่วมบริจาคสมทบทุนเพื่อผู้ป่วยยากไร้และจัดซื้ออุปกรณ์ทางการแพทย์ในโครงการก่อสร้างโรงพยาบาลจุฬาภรณ์ส่วนขยาย 400 เตียง เพื่อเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสที่จะทรงเจริญพระชนมพรรษาครบ 90 พรรษา ในปี 2560 
วันนี้ อภิศักดิ์ ตันติวรวงศ์ รมว.คลัง ในฐานะเจ้าภาพได้นิมนต์เจ้าคุณธงชัย หรือพระพรหมมังคลาจารย์ ผู้ช่วยเจ้าอาวาสวัดไตรมิตรวิทยารามวรวิหาร ผู้โด่งดังจากผ้ายันต์เลสเตอร์ ซิตี้ ศ.นพ.นิธิ มหานนท์ ผู้อำนวยการโรงพยาบาลจุฬาภรณ์ และปรีดี ดาวฉาย ประธานสมาคมธนาคารไทย และผู้บริหารจากธนาคาร 15 แห่ง และธนาคารออมสิน มาให้รายละเอียดเหรียญพระพุทธโอสถอย่างยิ่งใหญ่
นักสะสมอดใจรอหน่อย จะได้ทำบุญและรับวัตถุมงคลไปครอบครอง